L'Associació de Pagesos i Ramaders del Principat d'Andorra (APRA) estarà present a <?xml:namespace prefix = st1 ns = "urn:schemas-microsoft-com:office:smarttags" />la XXXI Fira Concurs d'Andorra la Vella per donar a conèixer al públic els projectes que porta a terme en relació a l'estudi de la producció de plantes aromàtiques i medicinals i la comercialització dels productes derivats, així com l'estudi sobre la producció d'una o vàries varietats trumfes que puguin respondre, amb un nivell de qualitat alt, a les exigències dels consumidors.<?xml:namespace prefix = o ns = "urn:schemas-microsoft-com:office:office" />
L'estand comptarà amb el suport tècnic dels professionals encarregats de la direcció d'ambdós projectes pertanyents al Centre Tecnològic Forestal de Catalunya (CTFC) i l'empresa Midi Agro Consultant respectivament.
La jornada festiva es veurà amenitzada a partir de les 10:00 h amb l'exposició el tast d'alguns dels primers productes obtinguts com ara, els olis aromatitzats amb estragó, menta, orenga, sajolida i serpoll i les infusions realitzades amb barreges d'hisop, menta, poliol, serpoll i tarongina.
Ambdós projectes compten amb el finançament del Govern d'Andorra, a través dels ajuts atorgats al foment de la recerca i el desenvolupament agrari, i el patrocini de la Banca Privada d'Andorra que recolza el desenvolupament d'activitats per diversificar l'agricultura.